দেবীর পাহারায় হাজির স্বয়ং বাহন! দেখুন এই অদ্ভুত ভিডিও

ওয়েব ডেস্ক: বাংলাজুড়ে চলছে দুর্গাপুজো (Durga Puja)। তবে গোটা দেশেই এখন উৎসবের মরশুম। নবরাত্রি (Navaratri) ও দশেরায় মত্ত আরও বিভিন্ন রাজ্য। এর মাঝেই সোশ্যাল মিডিয়ায় ভাইরাল এক অদ্ভুত ভিডিও (Viral Video)। এক সিংহীকে (Lioness) পাহারা দিতে দেখা যাচ্ছে একটি মন্দিরের (Devi Temple) সামনে। যেহেতু দেবী দুর্গার বাহন সিংহ, সেই কারণেই দুর্গাপুজো বা নবরাত্রির সময় নেটিজেনদের নজর কেড়েছে এই দৃশ্য। মাত্র ২৭ সেকেন্ডের ভিডিও, তাতেই ঝড় উঠেছে নেট দুনিয়ায়।

এই ভিডিওটি সোশ্যাল মিডিয়ায় শেয়ার করেছেন ভারতীয় বন দফতরের আধিকারিক (IFS) পারভিন কাসওয়ান। তিনি এক্স হ্যান্ডেলে একটি পোস্ট করে লিখেছেন— “কী অপূর্ব দৃশ্য! মনে হচ্ছে সিংহী যেন মন্দির পাহারা দিচ্ছে!” ভিডিওটিতে দেখা যাচ্ছে, মন্দিরের সিঁড়ির পাশে নির্ভীকভাবে বসে আছে সিংহীটি। প্রাথমিকভাবে ভিডিওটি এআই দিয়ে তৈরি বলে মনে করা হলেও অনেকেই দাবি করছেন এটি গুজরাতের (Gujarat) গির অরণ্যের (Gir Forest) একটি দেবী মন্দিরের।

আরও পড়ুন: UPI থেকে ট্রেনের টিকিট বুকিং, অক্টোবর থেকে বদলাচ্ছে এইসব নিয়ম

ভিডিওর কমেন্ট বক্সে একজন লিখেছেন, “গির অরণ্যে দেবী মন্দির রয়েছে, সেখানে চারণ সম্প্রদায় থাকে, যাদের দেবীপুত্র বলা হয়। তাই এই সহাবস্থান অস্বাভাবিক নয়।” আরও একজন লিখেছেন— “গির অঞ্চলের সিংহরা গ্রাম-গঞ্জে ঘোরে ঠিকই, কিন্তু ওদের আক্রমণ করতে দেখা যায় না। ওরা আশ্চর্য রকম শান্ত।”

What a divine sight. Look like that lioness is guarding the temple !! pic.twitter.com/bBlxlmKD4m

— Parveen Kaswan, IFS (@ParveenKaswan) September 28, 2025

উল্লেখ্য, গুজরাতের সৌরাষ্ট্র অঞ্চলের বনাঞ্চল এশিয় সিংহদের (Panthera Leo Persica) অন্যতম বাসস্থান। একসময় বিলুপ্তির পথে এগিয়ে যাচ্ছিল সিংহরা, তবে এখন এদের সংখ্যা উল্লেখযোগ্যভাবে বাড়ছে। ২০২০ সালে যেখানে সিংহের সংখ্যা ছিল ৬৭৪, ২০২৫-এ তা বেড়ে দাঁড়িয়েছে ৮৯১-এ। সেই কারণে এই এলাকার মন্দিরের সামনে সিংহ বা সিংহীর আনাগোনা সেখানে অবিশ্বাস্য বিষয় নয়।